Diari Oficial de la Generalitat Valenciana


Sumari del DOGV 7682, del 21-12-2015 (2015/10905)

ACORD de 18 de desembre de 2015, del Consell, pel qual nomena el president del Consell de Transparència, Accés a la Informació Pública i Bon Govern i els membres de la Comissió Executiva.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7682

Data del DOGV
:   21-12-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/10943


Data del document
:   18-12-2015

Organisme emissor
:   Presidència de la Generalitat

Tipus de document
:   Acord

Anàlisi jurídica

ACORD de 18 de desembre de 2015, del Consell, pel qual nomena el president del Consell de Transparència, Accés a la Informació Pública i Bon Govern i els membres de la Comissió Executiva. [2015/10944]  
El Consell, en la reunió del dia 18 de desembre de 2015, va adoptar l'acord següent:  
La Llei 2/2015, de 2 d'abril, de la Generalitat, de Transparència, Bon Govern i Participació Ciutadana de la Comunitat Valenciana, va crear, en l'article 39, el Consell de Transparència, Accés a la Informació Pública i Bon Govern.  
El dit consell, segons el que estableix l'article 40 de la llei esmentada, s'estructura en una Comissió Executiva i una Comissió Consultiva.  
  
L'article 41.1 de la referida llei determina que la comissió estarà constituïda per un president i tres vocals triats per les Corts, per majoria de tres quints, després de la seua compareixença en comissió, d'entre experts de competència o prestigi reconegut i amb més de deu anys d'experiència professional.  
Així mateix, l'apartat 1 de l'article 40 de l'esmentada Llei 2/2015, de 2 d'abril, de la Generalitat, estableix que el president de la Comissió Executiva ho serà del Consell.  
En data 26 de novembre de 2015, el Ple de les Corts va resoldre triar, com a president del Consell de Transparència, Accés a la Informació Pública i Bon Govern, Ricardo Jesús García Macho, i com a vocals Isabel Lifante Vidal, Emilia Bolinches Ribera i Lorenzo Cotino Hueso.  
  
Per tot allò que s'ha indicat anteriorment, de conformitat amb el que disposen els articles 40.1 i 41.1 de la Llei 2/2015, de 2 d'abril, de la Generalitat, de Transparència, Bon Govern i Participació Ciutadana de la Comunitat Valenciana, i a proposta del president de la Generalitat, el Consell  
  
ACORDA  
  
Primer  
Nomenar com a president del Consell de Transparència, Accés a la Informació Pública i Bon Govern Ricardo Jesús García Macho, qui, així mateix, ho serà de la Comissió Executiva.  
  
Segon  
Nomenar com a vocals de la Comissió Executiva del Consell de Transparència, Accés a la Informació Pública i Bon Govern Isabel Lifante Vidal, Emilia Bolinches Ribera i Lorenzo Cotino Hueso.  
  
Tercer  
D'acord amb el que preveu l'apartat 1 de l'article 41 de la Llei 2/2015, de 2 d'abril, de la Generalitat, de Transparència, Bon Govern i Participació Ciutadana, el mandat de la Comissió Executiva tindrà una duració de cinc anys.  
  
Quart  
Aquest acord produirà efectes des del dia que es publique en el Diari Oficial de la Comunitat Valenciana.  
  
València, 18 de desembre de 2015  
  
La consellera secretària,  
MÓNICA OLTRA JARQUE